Eerste sneeu in 37 jaar in die SaharaSneeu in die Sahara op 19 Desember 2016 Foto: Karim Bouchetata Sneeu het vir die tweede keer in menslike heugenis, en die eerste keer in 37 jaar, in die Sahara-woestyn geval. Die amateurfotograaf Karim Bouchetata het Maandag ongelooflike foto’s geneem van die sneeu wat die sand bedek in die klein woestyndorpie Ain Sefra, Algerië. Hy het die ongelooflike oomblik vasgevang van die spierwit sneeu op die rooi sandduine in die wêreld se warmste woestyn. Ain Sefra het op 18 Februarie 1979 laas sneeu gesien toe die sneeustorm ongeveer 30 minute lank geduur het. Die sneeu het hierdie week byna ŉ dag lank in die dorp gelê, ongeveer 100 m bo seespieël en omring deur die Atlas-gebergtes. “Almal was verstom om die sneeu in die woestyn te sien,” het Karim gesê. “Dit is so ŉ seldsame verskynsel. Dit het ongelooflik gelyk toe die sneeu op die sand lê. Dit het ŉ dag lank só gelyk en toe gesmelt.”